Brigitte Fossey

Brigitte Fossey  es un actoressa de cinemá e television de Francia. Ella nascet li 15-im de junio 1946 in Tourcoing e ella devenit famosi per luder li rol del orfan-puera Paulette in li anti-guerre drama Jeux interdits (Ludes interdictet) de René Clément in li annu 1952. Li film ganiat li Oscar-premie por li maxim bon extran film e Brigitte Fossey esset in li etá de quin annus.

In li annu 1953 Brigitte Fossey ludet in li film The Happy Road de Gene Kelly. Pos ti film ella fat pro li volentie de su genitores un pause til li annu 1966 quande ella retrovenit quam actoressa in un film. 

Brigitte Fossey anc ludet in li filmes La Boum (Li festa) in li annu 1980 e La Boum 2 (Li festa 2) li matre de Sophie Marceau. 

Inter 1966 til 1980 Brgitte Fossey esset maritat con li actor e director de filmes Jean-François Adam, qui suicidiat in li annu 1980. Li cuple havet li filia Marie Adam, qui es activ quam actoressa.

Categorie: Actoressas